ĠUNJU E0I5 BOGĦODMINNARTNA IMMA QRIB TAGĦNA ija s-sena li tfakkarna meta Sr. Emmanuela twieldet in-Nadur fil-31 ta' Mejju 1915 kif ukoll meta l-Mulej għoġbu jsejħilha għal għandu 5 snin ilu fl-età ta' 95 sena, li minnhom għaddiet 64 sena l-Indja fejn marret fl-1946, wara li kienet ipprofessat reliġjuża hawn Malta fil-Kongregazzjoni tas-Sacred Heart fid-19 ta' Marzu 1937. 'Is-sejħa għall-klawsura bdejt inħossha iktar qawwija u ta' 56 sena sibt ruħi fil-monasteru f'Kotagiri (Tamil Nadu, Indja) fejn bqajt'. Fil-fatt hija ngħaqdet mal-Klarissi Poor Clares of Perpetual Adoration u għamlet il-professjoni tagħha fit-8 ta' Settembru 1972. Hemm għaddiet il-bqija ta' ħajjitha f'ħajja ta' klawsura b'sejħa għall-Adorazzjoni perpetwa, lejl u nhar. Mit-tagħrif li kienet tħobb tgħaddilna mill-Indja, Sr. Emmanuela wriet kemm kienet għadha f'rabta mal- parroċċa tagħna. Kienet tħossha marbuta spiritwalment magħna u titlob għalina għax kienet anki tirċievi għajnuniet għall-ħtiġijiet tagħhom kif ukoll x'iqassmu lill-foqra ta' madwarhom. Infatti għal snin twal kienet tirċievi ta' spiss kaxxi bil-ħwejjeġ. ISERVU L-OSTJI LILL-KNEJJES Diversi benefatturi għenu wkoll lill-komunità fejn kienet tgħix permezz ta' Host Baking Machine ġdida. 'Kellna waħda mill-Ġermanja u ilna ninqdew biha iktar minn 30 sena. Issa spiċċat. Xtrajna waħda minn hawn u wara ftit xhur tħassret. Xtrajna oħra minn post ieħor imma ġralna l-istess wara 6 xhur u qed tagħtina ħafna taħbit. Aħna nservu lill-knejjes kollha ta' dawn in-naħiet u rridu nagħmlu eluf kull ġimgħa u ħafna iktar għal xi festi'. It- talba tagħha ntlaħqet u kien fl-1995 li l-magna ġdida ġiet ordnata mill-Ġermanja permezz ta' aġent Malti u tħallset LmM1540. Għaxar snin wara l-Madre Superjura, fuq parir ta' Sr. Emmanuela, għamlet talba oħra għal għajnuna biex jibdlu l-Host Cutting Machine. Mill-ġdid ingħataw l-offerti biex tinxtara waħda ġdida u tinġarr mill-Ġermanja wkoll u li swiet Lm4140, minħabba li kellha d-dazju fuqha. Għal dawn l-għotjiet sbieħ u meħtieġa li bdew jaqduhom ħafna aħjar, il-komunità kollha baqgħet rikonoxxenti ħafna lejn Sr. Azzopardi u magħna wkoll. Dan deher speċjalment permezz tal-ittra sabiħa li waslitilna wara mewtha, indirizzata lill-qraba, ħbieb u benefatturi oħra u li ġiet ippubblikata sħiħa fil-Luminaria (Diċ. 2010, nru 103, b Parroċċa Missjunarja Xi siltiet minnha juruna b'liema mod kienet rispettata u kif komplew magħha fl-aħħar ġimgħat. 'Il- maħbuba Sr. Marv Emmanuela tal-Qalb Imqaddsa ta' Ġest marret tħaffef lejn id-dar eterna wara li laħqet il-quċċata tal-imħabba qawwija tagħha lejn il-Mulej il-Ġimgħa, 17 ta' Settembru 2010 fis-6.00 pm, jum il-festa tal-pjagi ta' missierna San Franġisk. il-maħbuba oħtna lissnet l-'iva' tagħha għas-sejħa li Alla għamlilha fil-ħin tat-talba tal- Angelus ta' filgħaxija'. ĦABBEWHA U RRISPETTAWHA Dwar ħajjitha, kellhom kliem mill-aħjar. 'Anki ta' 95 sena bqajna nammirawha kemm kellha rieda qawwija li tkun waħda magħna fil-komunità fl-atti komuni, devozzjonijiet u talb ieħor. Kienet fidila għas-siegħa tagħha. ta' Adorazzjoni u l-programm sħiħ tal-ħajja tal-klawsura'. Iżda xi snin qabel hija stess ma kkonfondietx tgħidilna: timma qed inħoss l-għeja wkoll u jgħaddili l-ħsieb li għad inħalli l-ħjata għall-ġenb. Hemm il-piż tal-ħajja u naħseb hemm l-eternità dejjem riesqa iktar lejja. Il-ħsieb tal-mewt jaħsadni xi ftit ukoll għax irrid inkun dejjem iktar preparata għaliha' (20 April 1993). Is-sorijiet komplew jgħidulna li 'l-aħħar xahar għaddiet minn uġigħ u tbatija kbira. Sa ftit qabel kienet f'qagħda b'saħħitha biżżejjed biex tibqa' attiva u tagħmel il-mixja tagħha weħidha ta' kuljum kemm fil-ġnien u tul il-kurituri tagħna. Meta ntefgħet fis-sodda minħabba waqgħa li kellha, aħna ħadna ħsieb li tirċievi l-Griżma tal-Morda fis-27 ta' Awwissu 2010, Dakinhar li mietet indunajna li qed titqabad biex tieħu n-nifs u ma ħallejnieha fl-ebda ħin. Kien fis-6.00pm li fetħet għajnejha u tefgħethom fuq il-kurċifiss bħallikieku biex tlissen l-aħħar att ta' volontà u hekk temmet ħarsitha biex tiltaqa' mal-Mulej wiċċ imb WIĊĊ'. ĦAJJA ATTIVA FLIMKIEN MAL-ADORAZZJONI Ix-xogħol tal-ħjata kien għal qalbha ħafna. '' Kienet tagħmlu b'paċenzja kbira imma b'għaqal u b'sengħa liema bħalha. Kellha dvalji għall-artali, rakkmu fuq pjaneti, disinji għall- purtieri tat-tabernakli u ħwejjeġ oħra għall-qadi tal- liturġija. Mhux ta' b'xejn kellha tant għal qalbha l-ħin tal- Adorazzjoni xħin kien imissha'. Sr. Emmanuela kellha programm sħiħ ta' ħajja mimli sens u serjetà. Hekk kitbitilna darba waħda: ''Tmorrux bl-idea li s-sejħa tal-klawsura fl-Adorazzjoni kontinwa hija xi ħarba għall-kwiet bejn erba' ħitan, bogħod mill-inkwiet u t-tbatija tal-ħajja. Għalkemm limitati għal post wieħed, bi ħsibijietna mmorru fid-dinja kollha għax l-imħabba m'għandhiex konfini u t-talb jivvjaġġa wisq iktar mill-ħoss u d-dawli 'Issa. fil-kappella', kompliet tfisser, 'imbagħad. f'talb komunitarju, wara f'ħidma manwali, u kull ġurnata nimlewha biex fis-skiet nagħmlu tajjeb għall-ħajja bieżla u mħabbta li jkollhom il-missjunarji u s-saċerdoti. Anki għalina l-ħajja hija waħda mgħaġġla fis-sens li l-ebda ħin ma jkollna vojt. Barra mis-sigħat tagħna quddiem l-Imgħallem, ikollna ħin għall-qari, tagħlim, rikreazzjoni, tindif, tisjir, inkabbru ħxejjex fil-ġnien tagħna, nikkuraw xi siġar tal-frott, inrabbu tiġieġ u fniek, eċċ. Naħsbu għall- għajxien tagħna waqtli nemmnu li flimkien mal-providenza ta' Alla, li hija tant kbira, nagħtu sehemna aħna wkoll'. ir-rabta li Sr. Emmanuela kellha f'ħajjitha mal-parroċċa tagħna wrietha billi kienet issegwi kollox. 'Inħossni qrib tagħkom permezz tal-Luminaria għax naqraha mill-bidu sal-aħħar u napprezza l-attivitajiet li jkollkom u nawgura li raħal twelidna jkompli joffri iktar ulied b'xi vokazzjoni bħall-imgħoddi'. llium din ir-rabta qed issaħħaħha iktar, u fis-sena ddedikata lill-ħajja Kkonsagrata żgur ma tonqosx li titlob mis-sema għal iktar vokazzjonijiet, mhux biss għall- ħajja reliġjuża iżda wkoll għal kandidati bħala saċerdoti fis- seminarju tagħna. Parroċċa Missjunarja (b